CELEX: 62013CN0622
Language: hr
Date: 2013-11-27 00:00:00
Title: Predmet C-622/13 P: Žalba koju je 27. studenoga 2013. podnio Castel Frères SAS protiv presude Općeg suda (šesto vijeće) od 13. rujna 2013. u predmetu T-320/10, Fürstlich Castell’sches Domänenamt Albrecht Fürst zu Castell-Castell protiv Ureda za usklađivanje na unutarnjem tržištu (žigovi i dizajni)

25.1.2014   
            
            
               HR
            
            
               Službeni list Europske unije
            
            
               C 24/16
            
         Žalba koju je 27. studenoga 2013. podnio Castel Frères SAS protiv presude Općeg suda (šesto vijeće) od 13. rujna 2013. u predmetu T-320/10, Fürstlich Castell’sches Domänenamt Albrecht Fürst zu Castell-Castell protiv Ureda za usklađivanje na unutarnjem tržištu (žigovi i dizajni)
   (Predmet C-622/13 P)
   2014/C 24/29
   Jezik postupka: engleski
   
      Stranke
   
   
      Žalitelj: Castel Frères SAS (zastupnici: A. von Mühlendahl, H. Hartwig, Rechtsanwälte)
   
      Druge stranke u postupku: Ured za usklađivanje na unutarnjem tržištu (žigovi i dizajni), Fürstlich Castell’sches Domänenamt Albrecht Fürst zu Castell-Castell
   
      Zahtjev
   
   Žalitelj od Suda zahtijeva da:
   
               —
            
            
               ukine presudu Općeg suda od 13. rujna 2013. u predmetu T-320/10,
            
         
               —
            
            
               odbaci tužbu za poništenje koju je podnio Fürstlich Castell’sches Domänenamt Albrecht Fürst zu Castell-Castell protiv odluke drugog žalbenog vijeća OHIM-a od 4. svibnja 2010. u predmetu R 962/2009-2,
            
         
               —
            
            
               naloži Uredu i drugoj stranci snošenje troškova postupka pred Općim sudom i ovim Sudom.
            
         
      Žalbeni razlozi i glavni argumenti
   
   Žalitelj tvrdi da je Opći sud pogrešno primijenio pravo odbivši zahtjev žalitelja da je tužbu podnesenu Općem sudu trebalo odbaciti kao nedopuštenu zbog „zlouporabe prava” koju je počinila druga stranka. Zahtjev žalitelja temelji se na iskrivljavanju dokaza. Zahtjev se isto tako temelji na pogrešnom tumačenju uloge instituta zlouporabe prava u postupku pred institucijama Europske unije. Zahtjev se također temelji na propuštanju obrazlaganja odluke jer je Opći sud propustio dati obrazloženje za odbijanje zahtjeva žalitelja.
   Žalitelj nadalje tvrdi da je Opći sud povrijedio članak 7. stavak 1. točku (c) Uredbe Vijeća (1) time što je primijenio pogrešne pravne kriterije odlučivši da je žig žalitelja bio nepropisno registriran.
   
      (1)  Uredba Vijeća (EZ) br. 207/2009 od 26. veljače 2009. o žigu Zajednice SL L 78, str. 1. (SL, posebno izdanje na hrvatskom jeziku, poglavlje 17., svezak 1., str. 244.)